ZAPISNIK

10. sjednice Upravnog vijeća Tiflološkog muzeja

održane dana 17. rujna 2014. godine u 11.00 sati

u prostorijama Tiflološkog muzeja

Sjednici su nazočni sljedeći članovi Upravnog vijeća:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Ravnateljica Muzeja:

Mr. sc. Željka Bosnar Salihagić, Tiflološki muzej

Sjednici opravdano nisu nazočni sljedeći članovi Upravnog vijeća:

Vladimir Crnković, prof., Hrvatski muzej naivne umjetnosti

Vojin Perić, ravnatelj Dramskog kazališta slijepih i slabovidnih „Novi život“

Sanja Frajtag, predsjednica Upravnog vijeća, otvara sjednicu i predlaže sljedeći

DNEVNI RED

1. Usvajanje Zapisnika 9. sjednice Upravnog vijeća Tiflološkog muzeja
2. Prijedlog programa rada Tiflološkog muzeja za 2015. godinu

 3. Razno

Ad.1. Upravno vijeće jednoglasno usvaja Zapisnik 9. sjednice UV Tiflološkog muzeja, bez primjedbi i dopuna.

Ad.2. Željka Bosnar Salihagić obrazlaže članovima Upravnog vijećea Prijedlog programa rada po točkama kako slijede.

Na početku ističe da u odjeljku *Redovita djelatnost* nije upisan Program rada predviđen za Zbirku likovnih radova i Donaciju Wagner. Smatra da kustos Zbirke likovnih radova, koji krajem ove godine odlazi u mirovinu, ipak treba napisati Prijedlog programa rada predviđen za spomenutu zbirku, koji bi bio smjernica u radu kustosu koji će eventualno preuzeti Zbirku likovnih radova u 2015. godini. Za Donaciju Wagner također je potrebno upisati Prijedlog programa rada.

Pod točkom 1.11. omaškom nije upisano dovršenje projekta pod nazivom “Međunarodni projekt Equal Access to Development Education for All “, vezanog uz osvještavanje javnosti o pitanjima razvoja i promicanje razvoja obrazovanja u Europskoj uniji.

Članovi UV ukratko diskutiraju o predloženom Programu rada po točkama. Predsjednica UV Sanja Frajtag smatra kako je Prijedlog programa rada TM opsežan te da bi Ministarstvu kulture trebalo slati skraćenu verziju.

Željka Bosnar Salihagić dodaje kako bi to značilo pisanje dvaju Prijedloga programa, a Nina Sivec dodaje kao se slaže da je Program iscrpan, ali smatra da, kako on predstavlja službeni dokument, nije loše Ministarstvu omogućiti kompletan uvid u Prijedlog programa rada.

Od posebnih programa ravnateljica ističe i pojašnjava članovima UV četverogodišnji projekt radnog naziva *Pobjeda nad suncem-avangarda dostupna svima.*

Također se osvrće na točku 3.7. Program investicijskog održavanja, odnosno program *Ugradnje dizala prilagođenog osobama s invaliditetom* i trenutnim stanjem u procesu realizacije Projekta kako je i opisano u samom Prijedlogu programa.

Predsjednica UV Sanja Frajtag postavlja pitanje potrebe troška noćenja vanjskog predavača iz Slovenije pod točkom 1.4., a ravnateljica se obvezuje provjeriti ima li spomenuto noćenje opravdanja i sukladno tome promijeniti iznos u troškovniku.

Nakon kratke diskusije članovi Upravnog vijeća donose

ODLUKU

kojom se uz predložene izmjene i dopune prihvaća Prijedlog programa rada Tiflološkog muzeja za 2015. godinu.

Ad.3. Ravnateljica obavještava članove Upravnog vijeća da je Ministarstvo kulture RH potvrdilo njeno imenovanje te da je time ona, Željka Bosnar Salihagić imenovana na mjesto ravnateljice TM za sljedeće četverogodišnje razdoblje.

Sjednica Upravnog vijeća završila je u 12. 15 sati.

Zapisničarka: Predsjednica Upravnog vijeća:

Nina Sivec Sanja Frajtag